text: Dist Cléomadès : "N'en parlez ;
   Se vous tant amez mon respas
   Ne ma santé, n'en parlez pas.
   N'i metez debat ne estrif
   Se ne m'amez miex mort que vif ;
   Car tous mes deduis et ma joie
   Gist en l'espoir k'encor revoie
   Celi où maint toute bonté,
   Qui la toupace est de biauté.
   Et, pour ce, pri à mon chier pere
   PageV01P249
   Et à ma douce chiere mere,
   Que ma joie ne lor anuit
   K'en la voie sont mi deduit
   Et mi soulas et mi delit.
   Encor geüsse sus mon lit
   Malades, se ne fust la voie
   De quoi li detris me guerroie."
  